Mandag omkring klokken 14 udbrød en mindre brand på rørvirksomheden Logstor i Løgstør. - Det var en lille brand i en papkasse, som åbenbart har brændt nogle strømførende kabler over, så da man ville slukke branden med en pulverslukker, var der fire mand der fik stød, fortæller vagtchef ved Nordjyllands Politi Mogens Hougesen. To af personerne er blevet kørt til Aalborg Universitetshospital til undersøgelse og arbejdstilsynet er nu på stadet for at undersøge sagen.
En lille brand på Logstor i Løgstør endte med at fire personer fik stød.